
שאלות ותשובות למכרז מס' 42/13
קבלת שירותי תחזוקת מערכת וביצוע שינויים ושיפורים למערכת מיחשוב

להלן תשובות לכל השאלות אשר הועברו למשרד הכלכלה בהתייחס למכרז שבנדון.

יודגש כי התשובות המפורטות במסמך זה מהוות חלק בלתי נפרד ממסמכי המכרז.

שאלה מס' 1
סעיף 4 א'
אנא הסבירו את כוונתכם  ב"מתן שירותי תחזוקה מלאים בימים א' – ה' 24 שעות ביממה".

תשובה
הכוונה שבמקרה של תקלה במערכת, ו/או פעילויות תחזוקה של בסיס הנתונים יש לבצע העבודה גם בשעות הלילה על מנת לא לפגוע בעבודת המשתמשים במהלך שעות העבודה ועל מנת שהמערכת התפעולית תחזור לעבודה במהירות האפשרית.

שאלה מס' 2

סעיף 4 א'
האם מתן התחזוקה כולל הגעה למשרדים השונים של המשרד בישראל או עבודה מרחוק?
תשובה
מאחר והצוות הנדרש אמור לשבת בחצרי הספק, כל התחזוקה מבוצעת ממקום מושבם של נותני השירותים. 

שאלה מס' 3

סעיף 4 א'
מי אחראי על תיעוד הפניות של המשתמשים? האם יש צורך לשמור היסטוריה?
תשובה
עבודת תיעוד הפניות היא חלק מעבודת הצוות, המערכת התפעולית מכילה בתוכה מודול לתיעוד התקלות והשושי"ם המבוצעים במערכת. וכן, ההיסטוריה נשמרת במערכת.
שאלה מס' 4

סעיף 4 א'
האם התחזוקה נעשית בעזרת כלי Change management או העברת DDC מלא?
תשובה
התחזוקה נעשית בעזרת כלי Change management.
שאלה מס' 5

סעיף 4 א'
נבקש הבהרות לסעיף "צוות המיועד אך ורק למשימה זו" , האם הכוונה שהצוות אינו חלק מקבוצת השינויים והשיפורים?
תשובה
אין מניעה שהצוות יהיה חלק מקבוצת השינויים והשיפורים, אך שעות מתן שירותי תחזוקה, יחשבו כחלק משירותי התחזוקה אך לא במסגרת שעות השו"שים.

שאלה מס' 6

סעיף 4 ב'
בהתייחס למלל המודגש בסעיף זה, האם תתכן הזמנת שירותי תחזוקת מערכות בלבד?
תשובה
הספק מתחייב לתת גם שירותי תחזוקה וגם שירותי פיתוח. ככל שיהיו תקופות בהן לא ידרשו השירותים באותם היקפים, המשרד שומר לעצמו את הזכות להזמין שירותים בהיקף הנדרש.
שאלה מס' 7

סעיף 7.4
האם הסמכת ISO הנו תנאי סף לחברה המגישה?
תשובה
הסמכת ISO  איננו תנאי סף לחברה המגישה, אך בהחלט יילקח בחשבון במהלך בדיקות האיכות.
שאלה מס' 8

סעיף 7.4
כיצד מנוקדת הסמכת ISO במסגרת ההצעה?
תשובה
הסמכת ה- ISO  במידה וקיימת תילקח בחשבון בבדיקת סעיף האיכות המוזכר ב- 8.1.1 – היקף, איכות ורלוונטיות הניסיון המוכח של המציע.
שאלה מס' 9

סעיף 7.4.1
כמה ארגונים להם סיפק המציע שירותים כגון הנדרש במכרז זה מהווים מינימום ניסיון מוכח?
תשובה
הניסיון המוכח הוא בכמות השנים והפרוייקטים שבהם עסק המציע בתחזוקה ופיתוח מערכות מידע בסביבת עבודה Sapiens eMerge בשילוב i-way על גבי בסיסי נתונים של SQL. ולאו דווקא בכמות הארגונים.
שאלה מס' 10

סעיף 4 ג' וסעיף 7.5.1
מכיוון שהמערכת כוללת הרשאות פנים מוצריות של WORLDS וPRIVACY האם ניתן להניח שאחד מחברי הצוות הבכירים (מנהל הפרוייקט או מנתח המערכות) מחויב להיות בעל ניסיון וישלוט במיומנויות סבוכות אלו?
תשובה
כן, לפחות אחד מחברי הצוות הבכירים מחוייב להיות בעל ניסיון ושליטה במיומנויות אלו.
שאלה מס' 11

סעיף 10.2.3
נבקש להבהיר שסעיף זה לא כולל כניסה לפרטיות העובד כולל משכורתו.

תשובה
לא יהיה שינוי בלשון הסעיף.

המשרד מחויב לחוקי מדינת ישראל , הן לשמירה עליהם והן לאכיפתם.
שאלה מס' 12

סעיף 11 ב'
נבקש כי דרישת המשרד להעמדת התשתית המבוקשת בסעיף זה תוצג בשלב הראיונות ע"י כלל המציעים ותיבדק טרם קבלת החלטה.

תשובה
אין שינוי בנוסח המכרז.
על התשתית להיות מתאימה למתן השירותים הנדרשים, המשרד ינהג בהגינות ובסבירות.
שאלה מס' 13

סעיף 11 ב'
האם הדרישה למבנה המצוינת בסעיף זה מחייבת מבנה המאובטח 24 שעות ביממה? (ביטחון ואבטחת מידע).

תשובה
אכן הדרישה היא למקום מאובטח (שמור ומוגן).
שאלה מס' 14

סעיף 3.4
נבקש למחוק סעיף זה מהחוזה, הסעיף אינו סביר.
תשובה
לא יהיה שינוי בלשון הסעיף.

המשרד יפעל בהגינות ובסבירות.
שאלה מס' 15

סעיף 7.2
נבקש להוריד את זכות הקיזוז.

תשובה
ראה תשובה לשאלה מס'  14.
שאלה מס' 16

סעיף 10.1.2
נבקש לשנות את הניסוח ולהגביל את הגישה המבוקשת רק למאגר המידע, המערכת הממוחשבת והארכיב הנוגעים למתן השירותים.

תשובה
ראה תשובה לשאלה מס' 11.
שאלה מס' 17

סעיף 10.1.3
נבקש לשנות את הניסוח כך שנותן השירותים יעביר למשרד מידע שיתבקש ממאגר המידע, המערכת הממוחשבת והארכיב הנוגעים למתן השירותים.
כמו כן נבקש להגביל את המידע המבוקש למידע הנוגע למתן השירותים לפי הסכם זה.

תשובה
ראה תשובה לשאלה מס' 14.

שאלה מס' 18

סעיף 13.5
נבקש להוסיף לסעיף זה "סכום שאינו שנוי במחלוקת ישולם לנותן השירותים".
תשובה
ראה תשובה לשאלה מס' 14.

שאלה מס' 19

סעיף 14
נבקש למחוק סעיף זה.

תשובה
ראה תשובה לשאלה מס' 14.

שאלה מס' 20

סעיף 15.1.1
נבקש להוסיף ל"מעט במקרה של רשלנות של המשרד או מי מטעמו".
תשובה
ראה תשובה לשאלה מס' 14.
שאלה מס' 21

סעיף 15.2
נבקש להחריג נזקים עקיפים ולהגביל את הנזקים הישירים בגובה החוזה של שנה אחת.
תשובה
ראה תשובה לשאלה מס' 14.
שאלה מס' 22
סעיף 17.7
נבקש להוסיף לסעיף זה את המלל הבא : השיפוי יהיה כפוף לכך שהמשרד הודיע לספק באופן מידי על תביעה; איפשר לספק לנהל את התביעה; לא התפשר ללא הסכמתו ולא ערך שינויים בתוצרי השירותים ללא הסכמתו.

תשובה
ראה  תשובה לשאלה מס' 14.

שאלה מס' 23

סעיף 18.3
נבקש להוסיף לסעיף זה את המלל הבא : ובלבד שהדרישות אינן כרוכות בתוספת עלויות עבור הספק.

תשובה
ראה תשובה לשאלה מס' 14.
שאלה מס' 24

סעיף 18.5
נבקש להוסיף לסעיף זה את המלל הבא : שעות העבודה שיידרשו מהספק בהעברת הידע ישולמו כמתואר במכרז כשעות של שינויים ושיפורים.

תשובה
ראה תשובה לשאלה מס' 14.

שאלה מס' 25

סעיף 19.1
נבקש להגביל את הזכות לביקורות לפרק זמן של שנה לאחר סיום ההסכם.
נבקש להוסיף כי ביקורת ובדיקה של נותן השירותים ייעשו בשיתוף פעולה עם נותן השירותים.
תשובה
ראה תשובה לשאלה מס' 14.

שאלה מס' 26

סעיף 19.3
הסעיף הנו גורף, נבקש להגביל את נושא הגנת הפרטיות.
נבקש חובת סודיות המשרד לגבי כל מידע ומסמך שיועבר לידיו.
תשובה
ראה תשובות לשאלות מס' 11 ו- 14.

שאלה מס' 27

סעיף 19.4
נבקש להוסיף הבהרה בסיפא של המשפט : ככל שהדבר תלוי בנותן השירותים.

תשובה
ראה תשובה לשאלה מס' 14.

שאלה מס' 28

סעיף 20.5
נבקש למחוק סעיף זה.

תשובה
מקובל. סעיף 20.5 נמחק.
שאלה מס' 29

סעיף 21.1.1
נבקש להבהיר שהאמור בסעיף יעשה רק אחרי מתן התראה בכתב ובמידה שנותן השירותים לא ביצע התחייבויותיו לאחר ההתראה.

תשובה
ראה תשובה לשאלה מס' 14.

שאלה מס' 30

סעיף 21.2
נבקש למחוק את המילה : עקיפות.
נבקש להגביל את גובה הפיצוי הישיר לסך גובה החוזה לשנה אחת.

תשובה
ראה תשובה לשאלה מס' 14.

שאלה מס' 31

סעיף 22.7
נבקש להוסיף ולהבהיר : שחילוט הערבויות יעשה רק לאחר 30 יום ממתן התראה בכתב ורק במידה ונותן השירותים לא תיקן ההפרה.

תשובה
ראה תשובה לשאלה מס' 14.

שאלה מס' 32

נספח 6 להסכם
נבקש למחוק בביטוח חבות מעבידים בסעיף 2 את המילים "לא יפחתו מסך" ולהחליפו במלל "של".

תשובה
שינויים באישור הביטוחי שאינם משנים את הדרישות המופיעות בדרישות הביטוח בהסכם ובמכרז יבחנו מול הזוכה.
שאלה מס' 33

נספח 6 להסכם
נבקש למחוק בביטוח אחריות כלפי צד שלישי בסעיף 2 את המילים "לא יפחתו מסך".

תשובה
ראה תשובה לשאלה מס' 32.
שאלה מס' 34

נספח 6 להסכם
נבקש למחוק בביטוח אחריות כלפי צד שלישי בסעיף 2 את המילה "(שנה)".

תשובה
ראה תשובה לשאלה מס' 32.
שאלה מס' 35

נספח 6 להסכם
נבקש בכללי סעיף 1 להוסיף בסיפא של המשפט את המלל "בגין העבודה הנ"ל בלבד".

תשובה

ראה תשובה לשאלה מס' 32.
שאלה מס' 36

נספח 6 להסכם
נבקש בכללי סעיף 2 למחוק את המילה "לפחות".

תשובה
ראה  תשובה לשאלה מס' 32.
שאלה מס' 37

נספח 6 להסכם
נבקש להוסיף בכללי בסיפא של הסעיף 2 "בכפוף לקבלת כתובת מדוייקת של מזמין האישור מידי המבוטח".

תשובה
ראה תשובה לשאלה מס' 32.
שאלה מס' 38

נספח 6 להסכם
נבקש בכללי סעיף 7 למחוק את המלל "לא יפחתו מהמקובל" ולהחליפו במלל "הנם".

תשובה
ראה תשובה לשאלה מס' 32.
שאלה מס' 39

סעיף 7.5.2.2     
האם בודק QA   צריך ידע ניסיון  גם emerge sapiens iway  וכ"ו ?
תשובה
בודק QA  עם ידע וניסיון גם בעבודה עם Sapiens eMerge & i.Way זה יתרון, לא ייחשב כתנאי סף.
שאלה מס' 40

אבקש להוריד את הדרישה הזאת כתנאי סף, כלומר להשמיט מסעיף זה את הצורך בקיום  סעיפים 7.5.1.2.4 , 7.5.1.2.2 .
תשובה
ראה תשובה לשאלה מס' 39.
שאלה מס' 41

סעיף 5.1
נבקש לשנות ל- 30 ימים ממועד מתן ההודעה על הזכייה.
תשובה
ראה תשובה לשאלה מס' 14.

שאלה מס' 42

סעיף 5.2
נבקש שהודעה על הארכת/אי הארכת תקופת ההתקשרות תינתן לפחות 60 ימים לפני סיום התקופה?
תשובה
ראה תשובה לשאלה מס' 14.

שאלה מס' 43

סעיף 5.3

נבקש להבהיר ששירותי תחזוקה ניתנים לשנה אחת כל פעם וכי לא ניתן להפסיקם באמצע. 

נבקש להוסיף בסוף הסעיף את המילים "וכן תשולם תמורה בגין התחייבויות כלפי צדדים שלישיים שלא ניתן לבטלן.
תשובה
ראה תשובה לשאלה מס' 14.
יובהר שההסכם הוא לשנה בכל פעם ועלות התחזוקה היא שנתית. למשרד שמורה הזכות להפסקת ההסכם כפי שמפורט במסמכי המכרז וההסכם.
שאלה מס' 44

סעיף 6.4.1

נבקש להוסיף לאחר המילים "להשמיע טענותיו" את המילים "ולתקן את הפרתו ככל שהיא ברת תיקון".
תשובה
ראה תשובה לשאלה מס' 14.

שאלה מס' 45

סעיף 6.2.6

נבקש לדעת מה המשמעות של "חלק מההצעה". האם הכוונה לרק תחזוקה או רק שו"שים? 

האם הכוונה רק חלק מהמועמדים?
תשובה
המשרד שומר לעצמו הזכות להזמין שעות שירותי פיתוח שושי"ם במידת הצורך. בכל מקרה יבחר זוכה אחד למתן התחזוקה ופיתוחי שו"שים.

שאלה מס' 46

סעיף 7.4

איזה סוג של  ניסיון נדרש? האם כפרויקט? או אפשרי כמתן ייעוץ ללקוחות?
תשובה
הניסיון הנדרש הוא בפרויקטים ולא במתן ייעוץ ללקוחות.

שאלה מס' 47

סעיף 8.3

נבקש כי גם הצעת מחיר לתחזוקה תהיה שעתית (Time and Material ) ולא שנתית (FIX).

תשובה
לא יהיה שינוי במסמכי המכרז.
שאלה מס' 48

סעיף 9.1.2

נבקש כי ככל שוועדת המכרזים בחרה בהצעה על אף הסתייגויות שהיו בה, ולא פסל את ההצעה או ביקש מהמציע  לתקנה, יראו ההסתייגויות כתקפות.
תשובה
לא יהיה שינוי במסמכי המכרז.
שאלה מס' 49

סעיף 9.1.3

נבקש למחוק את המילה "חלוטה" ולכתוב במקומה "לכאורה".
תשובה
לא יהיה שינוי במסמכי המכרז.
שאלה מס' 50

סעיף 10.1.1
נבקש להגדיל את חתימה על ההסכם 14 יום מקבלת הדרישה.
תשובה
לא יהיה שינוי במסמכי המכרז,
יצויין כי תחילת מתן השירותים 14 יום מקבלת הדרישה או מאוחר יותר.

שאלה מס' 51

סעיף 10.1.3.4 (א)

נבקש כי תינתן הודעה מראש לפני חילוט הערבות ואפשרות לתקן את ההפרה.
תשובה
ראה תשובה לשאלה מס' 14.

שאלה מס' 52

סעיף 10.2.2 הסכם: סעיפים 4.2, 10.1.1
אנו מבקשים להוסיף כי נותן השירותים יקיים את הנחיות המשרד, ובלבד שלא יסתרו הוראות מכרז זה. בנוסף, במקרה ונותן השירותים ידרש לביצוע הנחיה ע"י המשרד או מי מטעמו אשר לפי שיקול דעתו אין לבצעה, נותן השירותים לא ישא באחריות לתוצאות או השלכות ביצוע אותה הנחיה.
תשובה
ראה תשובה לשאלה מס' 14.

שאלה מס' 53

סעיף 10.2.3 בהסכם: סעיפים 10.1.2, 10.1.3

נבקש כי תינתן גישה למערכת רק לרו"ח מטעם המשרד שיחתום על הסכם לשמירת סודיות.

תשובה
ראה תשובה לשאלה מס' 11.
שאלה מס' 54

סעיף 10.3.1

נבקש כי הימנעות המשרד מנתינת אישור חבר צוות חלופי תהיה מטעמים סבירים שיינתנו לנותן השירותים בכתב.
תשובה
ראה תשובה לשאלה מס' 14.

שאלה מס' 55

סעיף 10.4

הסעיף לא ברור, הרי מדובר בשירותי תחזוקת מערכת ושירותי שו"ש ולא יתכן שמספר נותני שירות יבחרו. בכל מקרה נבהיר כי נותן השירותים ישא באחריות רק למה שסופק על ידו.
תשובה
ראה תשובה לשאלה מס' 45.
שאלה מס' 56

סעיף 11(א)

נבקש להוסיף לאחר המילים "וזכות הקיזוז" את המילים "על פי דין".
תשובה
ראה תשובה לשאלה מס' 14.

שאלה מס' 57

סעיף 14(ד) נספח ח'1 סעיף ד'
נבקש לסייג ולקבוע שוועדת המכרזים תהא רשאית להציג בפני מציעים שלא זכו במכרז חלקי הצעת הזוכה שהזוכה ציין שהם חסויים וסודיים רק אם נדרש לכך על פי דין ובתנאי ונתנה לזוכה הודעה בכתב 7 ימים מראש המפרטת דרישת הדין, הזדמנות להשיב לכך, ושבכל מקרה יגלה/יחשוף רק החלקים מהצעת הזוכה שהדין דורש לגלותם
תשובה

ראה  סעיף 14(א) למכרז.
שאלה מס' 58

סעיף 3.3 להסכם

נבקש לכתוב במקום המילים "של ועדת המכרזים" את המילים "של הצדדים" ובמקום המילים "מורשי החתימה של המשרד" את המילים "מורשי החתימה של הצדדים".
תשובה
אין שינוי בנוסח.
שאלה מס' 59

סעיף 3.4 להסכם

נבקש להבהיר כי שירותי התחזוקה נרכשים לשנה כל פעם וכי לא ניתן להפסיקם באמצע תקופה.
תשובה
ראה תשובה לשאלה מס' 43.
שאלה מס' 60

סעיף 3.5 להסכם

נבקש לכתוב במקום המילים "ללא התראה מוקדמת" את המילים "בכפוף להתראה של 30 ימים מראש ומתן אפשרות לתקן את ההפרה, ככל שהיא ברת תיקון".
תשובה
ראה תשובה לשאלה מס' 14.

שאלה מס' 61

סעיף 3.7 להסכם

נבקש לכתוב במקום המילים "לרבות לא בשל תשלום המגיע לו" את המילים "למעט במקרים בהם תשלום המגיע לנותן השירותים מעוכב מעל ל-14 ימים".
תשובה
ראה תשובה לשאלה מס' 14.

שאלה מס' 62

סעיף 3.9 להסכם

נבקש להבהיר שהוראות השמירה על סודיות יחולו למשך 5 שנים לאחר הפסקת ההסכם.
תשובה
ראה תשובה לשאלה מס' 14.

שאלה מס' 63

סעיף 4.1 להסכם

נבקש למחוק את המילים "השירותים לרבות" מהשורה השניה בסעיף.
תשובה
ראה תשובה לשאלה מס' 14.

שאלה מס' 64

סעיף 4.1 להסכם

נבקש להבהיר כי שירותי התחזוקה אינם כוללים טיפול בנזק או תקלה אשר נגרמו בשל המקרים המפורטים להלן: 

(1) שימוש או הפעלה לא נכונים של התוצרים/המערכת או של כל חלק מהם.   

(2) ביצוע עבודה או שינויים במערכת או בתוצרים או בכל חלק מהם, ובכלל זה 
      ממשק המערכת על ידי גורם כלשהו לבד מעובדי נותן השירותים או קבלני 
      משנה שלו. 

(3) שימוש בתוכנה, חומרה, מדיה, מוצרים מתכלים או מוצרים אחרים שלא סופקו 
      ע"י נותן השירותים. 

(4) מעשה זדון, תאונה, כוח עליון או פגעי טבע למיניהם, הזנחה, נזק בשל אש או 
     מים, הפרעות חשמליות או סיבות אחרות שמעבר לשליטתו של נותן השירותים. 

(5) תחזוקה או כיול לקויים או בלתי נאותים.. 

(6) הפסקות ו/או הפרעות ו/או שיבושים ו/או ניתוקים ו/או תקלות שיגרמו בשל 
      מערכות המשרד ו/או רשת הטלפונים הציבורית ו/או בשל כל רשת תקשורת 
      אחרת לרבות האינטרנט ו/או כל מרכיב תקשורת אחר. 

(9) תקלות בתוכנה שאיננה נתמכת ע"י היצרן (end of support)/תקלות בחומרה 
      שאיננה נמכרת ע"י היצרן (End of life).
יש להבהיר, כי המשרד הוא האחראי לקיים וליישם נוהל חיצוני לשם שיחזור קבצים, נתונים או תוכניות שאבדו או שונו.
תשובה
ראה תשובה לשאלה מס' 14.

שאלה מס' 65

סעיף 4.3 להסכם

נבקש להבהיר כי אבני הדרך, לוחות הזמנים וכד' יקבעו על ידי הצדדים, ולכן יש למחוק את המילים "שייקבע המשרד בכל נושא" ולכתוב במקומן "שיוסכמו בין הצדדים.
תשובה
ראה תשובה לשאלה מס' 14.

שאלה מס' 66

סעיף 4.6 להסכם

נבקש להבהיר כי כל שינוי בשירותים יבוצע בהסכמת הצדדים.
תשובה
ראה תשובה לשאלה מס' 14.

שאלה מס' 67

סעיף 4.7 להסכם

נבקש להוסיף לאחר המילים "אם סירב המשרד" את המילים "מנימוקים סבירים".
תשובה
ראה תשובה לשאלה מס' 14.

שאלה מס' 68

סעיף 5.3 להסכם

נבקש להבהיר כי אנו מתחייבים שתוכנות שיסופקו על ידינו לא יפרו זכויות צדדים שלישיים, אך לגבי תוכנות של צדדים שלישיים יחולו תנאי הרישיון.
תשובה
ראה תשובה לשאלה מס' 14.

שאלה מס' 69

סעיפים 7.2, 8.3, 14 להסכם

נבקש כי כל קיזוז על פי הוראות הסכם זה יחול רק ביחס לסכום קצוב ולא ביחס לנזקים שלא הוכחו. כמו כן נבקש להגביל את זכויות אלה לתשלומים עפ"י חוזה זה בלבד. קיום או אי קיום מחויבויות נותן השירותים עפ"י חוזה זה לא ישפיעו על קיום מחויבויותיו עפ"י הסכמים אחרים בין הצדדים ועל קיום מחויבות המשרד עפ"י אותם הסכמים. כמו כן נבקש הודעה מראש ובכתב של 14 ימים טרם ביצוע כל קיזוז.
תשובה
ראה תשובה לשאלה מס' 14.

שאלה מס' 70

סעיפים 8.2, 15.2, 17.7 להסכם

נבקש להבהיר כי השיפוי כפוף לכך שהמשרד יודיע מידית לנותן השירותים אודות התביעה/דרישת התשלום, ישתף פעולה עם נותן השירותים ויעניק לו את השליטה הבלעדית על ניהול ההגנה או המו"מ להסדר פשרה. בכל מקרה מחויבותו של נותן השירותים לשפות את המשרד תיווצר עם קבלת פסק דין חלוט של רשות שיפוטית מוסמכת המחייב תשלום כאמור.
תשובה
ראה תשובה לשאלה מס' 14.

שאלה מס' 71

סעיף 10.1.4 להסכם

נבקש כי ייכתב  "30 יום" במקום "14 יום".
תשובה
ראה תשובה לשאלה מס' 14.

שאלה מס' 72

סעיף 13.2 להסכם

נבקש כי הודעת המשרד על תשלום במחלוקת תינתן תוך 7 ימים, במידה ולא תשלחנה הסתייגויות כאמור תוך 7 תחשב החשבונית כמאושרת לתשלום.
תשובה
ראה תשובה לשאלה מס' 14.

שאלה מס' 73

סעיף 15.1

נבקש להוסיף לאחר המילים "נותן השירותים יישא באחריות" את המילים "על פי דין".
נבקש למחוק את המילה "הפסד" ואת המילים "או עקיפה".
תשובה

ראה תשובה לשאלה מס' 14.

שאלה מס' 74

סעיף 15.1.1 להסכם

פטירת המשרד מאחריותו על פי דין אינה מוצדקת והיא מטילה על נותן השירותים נטל כלכלי מיותר, שאינו בר ביטוח, שעה שביטוחי המשרד אמורים לכסות נזקים אלה. נבקש להבהיר כי על כל צד תחול אחריות על פי דין.

תשובה
ראה תשובה לשאלה מס' 14.

שאלה מס' 75

סעיף 15.2 להסכם

נבקש להוסיף לאחר המילים "מעשיו או מחדליו" את המילה "הרשלניים".
שיפוי כפוף להערותינו לסעיף 8.2 לעיל.
תשובה
ראה תשובה לשאלה מס' 14.

שאלה מס' 76

נבקש להוסיף סעיף שמבהיר כי על אף האמור במכרז על נספחיו או בהוראות כל דין, כי נותן השירותים לא יישא באחריות לכל נזק עקיף, תוצאתי, מיוחד או עונשי שייגרם למשרד ו/או לצד שלישי כלשהו, לרבות אובדן הכנסה, רווח מנוע, אובדן נתונים, אובדן זמן מחשב, שחזור תוכנות, רכישות מוצרים או שירותים חלופיים על ידי המשרד (כגון עלות כיסוי), עלויות זמן השבתה. הגבלת אחריות כאמור תחול לגבי כל תביעה מכל סוג שהוא, תהא עילתה אשר תהא, בין חוזית, בין נזיקית ובין אחרת. בכל מקרה, גבול אחריות נותן השירותים לפיצוי בגין נזק ישיר, למעט נזק גוף או נזק לרכוש מוחשי, לא יעלה על גובה סך כל התמורה המגיעה לנותן השירותים על פי הסכם זה, בשנים עשר (12) החודשים שקדמו לתביעה. מובהר בזה, כי הגבלת האחריות דלעיל לא תחול על נזק שייגרם כתוצאה ממעשה או מחדל מכוון של נותן השירותים או מי מעובדיו או שלוחיו.
תשובה
ראה תשובה לשאלה מס'  14.

שאלה מס' 77

סעיפים 17, 18.5

נבקש להבהיר כי הוראות הסעיף לא יחולו על מוצרי צד שלישי (לגביהם יחולו תנאי הרישיון) וכן לא לגבי זכויות הקניין במתודולוגיות, נהלי ושיטות עבודה, כלים סטנדרטיים, רעיונות, תפישות, know-how ו/או פיתוחים סטנדרטיים ו/או ידע אשר הנו ידע ג'נרי ואינו מהווה פיתוח אשר נוצר באופן ייעודי עבור המשרד, ואלה יישארו בבעלות נותן השירותים.
תשובה
ראה תשובה לשאלה מס' 14.

שאלה מס' 78

סעיף 17.3 להסכם

נבקש להוסיף בסוף הסעיף את המילים "ככל שנמצאים ברשות נותן השירותים".
תשובה
ראה תשובה לשאלה מס' 14.

שאלה מס'  79

סעיף 17.5 להסכם

נבקש להבהיר כי נותן השירותים לא יהיה אחראי לכל שינוי שנעשה בתוצרי השירותים שלא על ידי נותן השירותים או מי מטעמו.
תשובה
ראה תשובה לשאלה מס' 14.

שאלה מס' 80

סעיף 17.7 להסכם

לנותן השירותים לא תהא כל חבות או אחריות בגין כל תביעה או הפרה הנובעות מ-: (1)  עמידתו של נותן השירותים בתכנוני, במפרטי או בהוראות המשרד. (2)  שימוש של נותן השירותים במידע טכני או בטכנולוגיה שסופקו על ידי המשרד. (3)  שינוי מוצר/מערכת על ידי  המשרד או על ידי  צד שלישי. (4)  שימוש במוצר/מערכת באופן האסור על פי המפרט הטכני או על פי דפי היישום או על פי התיעוד; או (5)  שימוש במוצר/במערכת עם מוצרים שאינם מסופקים על ידי נותן השירותים, כאשר אלמלא שימוש כזה לא היה במוצר/במערכת כשלעצמו כדי להפר זכויות צד ג'.
תשובה
ראה תשובה לשאלה מס' 14.

שאלה מס' 81

סעיף 18.1 להסכם

נבקש לסייג את חובת שמירת הסודיות כך שנותן השירותים יהיה רשאי לגלות, לפרסם, להפיץ ולהשתמש במידע אשר: (1) היה מצוי בחזקתו קודם לגילוי ללא  חובת שמירת סודיות; (2) פותח באופן עצמאי; (2) נמסר לו ע"י צד ג' ללא חובת סודיות; (4) הינו או הפך להיות בגדר נחלת הכלל ללא הפרת חובת סודיות של נותן השירותים; (5) מידע אשר יווצר על ידי נותן השירותים במסגרת מתן השירותים על פי המכרז ואשר הינו ג'נרי, כללי ואינו מכיל נתונים ו/או מידע אשר הועברו על ידי המשרד ו/או (6) מידע אשר גילויו נדרש עפ"י דין.
תשובה
ראה תשובה לשאלה  מס' 14.

שאלה מס' 82

סעיף 18.3 להסכם

נבקש למחוק סעיף זה, שכן  עלול לגרום לכם להוצאות לא צפויות.

תשובה
ראה  תשובה לשאלה מס'  14.

שאלה מס' 83

סעיף 20.5 להסכם

נבקש למחוק סעיף זה. מדובר בחברת בת של חברה בינלאומית הנסחרת בבורסה ולא ניתן להתחייב לאמור בסעיף.
תשובה
ראה תשובה לשאלה מס' 28.
שאלה מס' 84

סעיף 21.1 להסכם

נבקש להוסיף לאחר המילים "חיוב מחיוביו" להוסיף את המילים "ולא תיקן את ההפרה תוך 30 ימים לאחר התראה סבירה בכתב של המשרד".
תשובה
ראה תשובה לשאלה מס' 14.

שאלה מס' 85

סעיף 21.1.1 להסכם

נבקש להבהיר, כי נותן השירותים לא יהיה אחראי לפעולות ו/או להשלכות ו/או לתוצאות של עבודות שיבצע צד ג' (כולל פגיעה ב – SLA). המשרד לא יבצע ביצוע עצמי אלא אם ביטל את החוזה.

תשובה
ראה תשובה לשאלה מס' 14.

שאלה מס' 86

סעיף 21.2 להסכם

נבקש להחליף את הסעיף בנוסח הבא: "נותן השירותים מתחייב לשפות את המשרד בגין ההוצאות הישירות שנגרמו לו עקב הפרת הוראות ההסכם, וזאת בכפוף להוראות השיפוי והגבלת האחריות.
תשובה
ראה תשובה לשאלה מס' 14.

שאלה מס' 87

סעיף 22.6 להסכם

נבקש כי תינתן התראה מוקדמת ואפשרות לנותן השירותים לתקן את ההפרה לפני כל חילוט של ערבות.
תשובה
ראה תשובה לשאלה מס' 14.

שאלה מס' 88

סעיף 22.7 להסכם

נבקש לקבוע, כי חילוט הערבות יבוצע אך ורק במקרה של הפרה יסודית וזאת לאחר הודעה מראש ובכתב של 30 יום ומתן ארכה לתיקון ההפרה בטרם חילוט הערבות.
תשובה
ראה תשובה לשאלה מס' 14.

שאלה מס' 89

סעיף 22.10 להסכם

נבקש למחוק סעיף זה וכי הסכום שיחולט ישקף את הנזק שנגרם בפועל וכי הערבות לא תהווה פיצוי מוסכם.
תשובה
ראה תשובה לשאלה מס' 14.

שאלה מס' 90

סעיף 26.2 להסכם

נבקש לכתוב במקום המילים "לנותן השירותים" את המילים "לצד השני".
תשובה
ראה תשובה לשאלה מס' 14.

שאלה מס' 91

נספח 4 להסכם

נבקש לסייג את חובת שמירת הסודיות כך שנותן השירותים/העובד מטעמו יהיו רשאים לגלות, לפרסם, להפיץ ולהשתמש במידע אשר: (1) היה מצוי בחזקתם קודם לגילוי ללא  חובת שמירת סודיות; (2) פותח באופן עצמאי; (2) נמסר להם ע"י צד ג' ללא חובת סודיות; (4) הינו או הפך להיות בגדר נחלת הכלל ללא הפרת חובת סודיות של נותן השירותים/העובד; (5) מידע אשר יווצר על ידי נותן השירותים/העובד במסגרת מתן השירותים על פי המכרז ואשר הינו ג'נרי, כללי ואינו מכיל נתונים ו/או מידע אשר הועברו על ידי המשרד ו/או (6) מידע אשר גילויו נדרש עפ"י דין.
תשובה
ראה תשובה לשאלה מס' 14.

שאלה מס' 92

סעיף 4 בנספח 4

נבקש להגביל את משך השמירה על סודיות לתקופת מתן השירותים ו-5 שנים לאחר מכן.
תשובה
ראה תשובה לשאלה מס' 14.

שאלה מס' 93

סעיף 5 בנספח 4

נבקש למחוק את המילה "קפדנית" ולאחר המילים "בכל אמצעי הזהירות" נבקש להוסיף את המילה "הסבירים".
תשובה
ראה תשובה לשאלה מס' 14.

